Ego Michael, Dei gracia Senonensis archiepiscopus, omnibus ad quos littere presentes pervenerint, in Domino salutem. Notum fieri volumus quod Theobaldus de Villanova-Regis quatuor jugera terre, sita inter Eglisiolas et Villam-Novam, emit, de assensu et voluntate Ysembardi, presbiteri et Henrici, successoris ejus, et omnium parrochianorum ecclesie de Eglisolis, per quorum manus vendita est terra premissa pro reparatione memorate ecclesie. Nos quoque, ne aliquis presbiter vel aliquis de parrochianis ecclesie de Eglisolis super terram memoratam reclamare valeat, ad peticionem eorum, vendicionem illam concessimus et laudavimus; de censu vero illius terre debet habere presbiter de Eglisolis tres nummos annuatim, et parrochiani ejusdem ville tres nummos. Quod ut ratum permaneat et inconcussum, sigilli nostri munimine roboravimus. Actum, anno incarnati Verbi Mº CXº Cº quinto.